I Threw It All Away

I Threw It All Away var en av de første sangene som Bob Dylan komponerte for LP-en Nashville Skyline, og en av bare to nye sanger som ble skrevet for albumet. Den andre var Lay Lady Lay.Det var videre den andre sangen som ble spilt inn for Nashville Skyline, 13. februar 1969, etter at To Be Alone With You var blitt festet til tapen.


== Dylans sangbok. Mottakelse ==
I Threw It All Away ble utgitt som den første singelplaten fra albumet, og nådde 85.-plass på den amerikanske Billboard Hot 100, og 30.-plass i Storbritannias UK Singles Chart.
I Skandinavia var det imidlertid B-siden, Drifter's Escape, som ble hentet frem som potensiell listepop, men denne slo selvfølgelig ikke an. Enkelte holder denne låta for å være LP-ens beste spor,, selv om Lay Lady Lay ble en større hit.
I november 1968 spilte Dylan sangen for George Harrison og kona Patti. George lærte seg sangen og spilte den som del av en akustisk medley for de andre medlemmene av The Beatles under innspillingen av Let It Be i januar 1969.


== Tekstanalyse ==
"I Threw It All Away" har iørefallende melodi og en god vokal understrekning av erkjennelsen; "Love is all we need. It makes the world go round." Sangen omhandler sorgen over å ha mistet sin kjæreste etter å ha oppført seg dårlig. Kritikerne har også spurt seg om det er noen spesifikk opplevelse Dylan refererer til, og forslagene har vært flere, blant annet; Suze Rotolo, Joan Baez og Edie Sedgwick.
Ulikt mange andre sanger Dylan har skrevet om brutte forhold, f.eks. "Don't Think Twice, It's All Right", "It Ain't Me, Babe" og "One of Us Must Know (Sooner or Later)", tar subjektet her selv skyld og ansvar for fadesen. I tillegg har sangen blitt fortolket som en portrettering av Dylans dikteriske muse Erato. Det finnes også mer seksuelle antydninger teksten, for eksempel i verslinjen "Once I had mountains in the palm of my hand".


== Dylans sangbok. På repertoaret under opptredener ==
Dylan spilte "I Threw It All Away" første gang live under The Johnny Cash Show den 7. juni 1969.
"I Threw It All Away" var andre sang Dylan spilte med The Band under Isle of Wight Festival 31. august 1969. På samme konsert spilte de også en sang til fra Nashville Skyline, Lay Lady Lay. Denne opptredenen ble samme år udødeliggjort av den franske artisten Michel Delpech i sangen Wight is Wight.
Dylan spilte en opprocket versjon av "I Threw It All Away" 16. mai 1976, som del av the Rolling Thunder Revue, en konsert som senere ble utgitt på livealbumet Hard Rain.
Sangen var også med på repertoaret under turneen i 1978.
Dylen hentet i 2002 sangen inn på repertoaret igjen under The Never Ending Tour, hvor han valgte å fremføre den rent akustisk.


== Dylans sangbok. Ettertidens vurderinger av låta ==
I 2005 kåret Mojo "I Threw It All Away" som Dylans #55 beste sang.
I 2002 listet Uncut "I Threw It All Away" som Dylans #34 beste sang.


=== Musikere ===
Bob Dylan – gitar, vokal
Kenneth A. Buttrey – trommer
Charlie Daniels – bassgitar
Bob Wilson – orgel


== Andre innspillinger ==
Cher i 1969 på albumet 3614 Jackson Highway
George Harrison, på den doble Beatles-bootlegen Hahst Az Sön (Blank BLA 169 – 1977), hvor den finnes sist på vinylside 3.
Elvis Costello på Kojak Variety fra 1995.


== Referanser ==